O‘zbekistonda 20 ming dollardan ortiq summadagi meva-sabzavot mahsulotlarini chetga chiqarish uchun eksport kontrakti talabi bekor qilindi

Hukumatning ayrim qarorlariga o‘zgartirish va qo‘shimchalar kiritildi. Bu haqda “Huquqiy axborot” kanali ma’lum qildi.

Qonunchilikka muvofiq, yangi uzilgan meva-sabzavot mahsulotlari, uzum, poliz mahsulotlari, dukkakliklar, quritilgan sabzavotlar va mevalarni eksport qilishda 20 ming AQSH dollaridan ortiq summadagi mahsulotlar eksport kontrakti asosida chetga chiqarilishi lozim edi.
Kiritilgan o‘zgartirishlarga muvofiq mazkur cheklov bekor qilindi. Eksport qiluvchilar ushbu toifadagi mahsulotlarni tegishli to‘lov kelib tushgandan keyin invoys asosida amalga oshirish huquqiga ega bo‘ldi.